Zápisnica
zo zasadnutia  dňa  15. júla  2014

Prítomní:

Ing. Vladimír Sloboda, predseda komisie
MUDr. Vladimír Ferjenčík, člen komisie
Ing. Eulália Ižová, CSc., členka komisie
Ing. Katarína Otčenášová, členka komisie
Mgr. Martin Pener, člen komisie
	
1. Otvorenie
2. Prejednávanie aktivít pre nepracujúcich seniorov na obdobie august 2014 - december  2014
3. Dotácie na financovanie sociálnych služieb v zariadení DD Pažítková 2 a  RDS Sklenárova 14
4. Rôzne

K bodu č. 2
Prejednávanie aktivít pre nepracujúcich seniorov na obdobie august až december  2014
Predseda komisie podal prítomným členom  informáciu o pripravovaných podujatiach na obdobie druhej polovice roku 2014. Mestská časť Bratislava- Ružinov pripravuje folklórny koncert Karpaty z príležitosti 15 rokov založenia súboru, predstavenie sa uskutoční dňa 17.9.2014 v DK Ružinov, vstup voľný. 24.9.2014 sa uskutoční zájazd do družobného mesta Znojmo s návštevou zámku vo Vranove nad Dyjí.  Dňa  22.10.2014 mestská časť pripravuje tretí ročník - Deň seniorov, spojený s bohatým programom a množstvom prednášok aktuálnych pre život občanov v  seniorskom veku. Rodinný koncert s vystúpením Bratislavského chlapčenského zboru je naplánovaný na 26.10.2014. V tomto mesiaci sa uskutoční aj zájazd  do termálneho kúpaliska Mosonmagyaróváru v  Maďarsku. Na mesiac november je naplánovaná prehliadka historickej Bratislavy a prednáška o živote Prešporčana v Uhorsku. Zároveň sa uskutoční slávnostné posedenie jubilantov Mestskej časti Ružinov pri príležitosti dožitia sa veku 80, 90 a 100 rokov. Bližšie informácie o všetkých  pripravovaných  aktivitách  sú predbežne zverejňované v mesačníku Ružinovské echo, alebo sa poskytujú priamo na prvom kontakte  miestneho úradu. 

K bodu č. 3
Dotácie na financovanie sociálnych služieb v  DD Pažítková 2 a  RDS Sklenárova 14

V  súvislosti   so  zákonom   č. 448 / 2008  Z.z.  o  poskytovaní  dotácií  na  rok  2015 požiadala 
MČ Bratislava -Ružinov dotáciu od Ministerstva práce sociálnych vecí a rodiny na  financovanie sociálnej  služby  v  zariadení  DD Pažítková č.2 a  RDS Sklenárova č.14 v Bratislave. Prítomná 
riaditeľka   RDS   p. L. Karelová  informovala   o navyšení  počtu  obyvateľov  v zariadení  oproti
roku  2014  na  počet  288.  Zároveň  podala  vysvetlenie  o  pripravovaní  novej zriaďovateľskej 
listiny s podmienkami vyplývajúcimi so zákona o zriaďovaní sociálnych zariadení.

K bodu č. 4
Rôzne

Najbližšie  zasadnutie  KSSl. sa uskutoční  26. augusta  2014 (utorok) o 15,30 hod.

Ing. Vladimír Sloboda  v.r.
predseda komisie 

Zapísala: Pokorná H.